stanford-oval/wikipedia huggingface dataset:
Asterix legioonalaisena
Muilla kielillä

Astérix légionnaire, ranska (alkukieli, muut ovat käännöksiä.)
Katalaani: Astèrix legionari
Hollanti: Asterix als legioensoldaat, aiemmin Asterix en het 1ste legioen
Saksa: Asterix als Legionär
Kreikka: Ο Αστερίξ Λεγεωνάριος
Italia: Asterix legionario
Latina: Asterix Legionarius
Norja: Asterix i keiserens klær
Puola: Asteriks legionista
Portugali: Asterix legionário
Serbia: Астерикс легионар
Espanja: Astérix legionario
Ruotsi: Asterix drar i fält
Kymri: Asterix ym Myddin Cesar
Turkki: Asteriks Lejyoner
Théodore Géricault’n maalaus Medusan lautta (1819), johon tarinassa on intertekstuaalinen viittaus.
Äänisuunnittelija

Äänisuunnittelija tekee ja toteuttaa äänisuunnitelmanselvennä tai valvoo sen toteuttamista.
Äänisuunnittelijat voidaan toimenkuvansa perusteella jakaa ainakin elokuva-, teatteri-, tapahtuma- ja arkkitehtuuriäänisuunnittelijoihin. On myös äänisuunnittelijoita, joiden toimenkuvaan sisältyvät kaikki edellä mainitut.
Äänisuunnittelijan johdolla tai hänen suunnitelmansa toteuttamiseksi työskentelevät yhteydestä riippuen asentajat, sähkösuunnittelijat, ohjelmoijat, teknikot, äänitarkkailijat, äänittäjät ja äänimestarit, joista joissakin teattereissa käytetään vanhempikantaista nimikettä tehostemestari. Elokuvaäänisuunnittelijan alaisuudessa toimivat esim. äänittäjä, puomittaja ja äänileikkaaja. Ammattinimikkeitä on lukuisia. Pienemmissä tuotannoissa äänisuunnittelija itse toteuttaa kaikki teoksen tekniset työvaiheet.
Äänisuunnittelija pyrkii teoksen tai muun työstettävän kokonaisuuden kannalta parhaisiin teknisiin ja sisällöllisiin ääniratkaisuihin.
Äänisuunnittelu voi olla osa teoksen perussuunnitelmaa (esimerkiksi ohjaus, lavastus, puvustus ja valosuunnittelu elokuvassa tai teatterissa) tai toimintasuunnitelmaa (esimerkiksi teemapuistot). Hyvän äänisuunnittelun pohjana on perusteellinen analyysi teoksesta ja/tai tilasta tai alueesta, johon äänisuunnitelma tehdään.
Avelin

| Avelin |
| --- | --- |
 Saint-Quentinin kirkko
 vaakuna
 Avelin
 Koordinaatit: 50°32′26″N, 3°04′57″E 
Valtio:  Ranska
Alue:  Hauts-de-France
Departementti:  Nord
Arrondissementti:  Lille
Pinta-ala:  
 – Kokonaispinta-ala:  13,8 km²
Väkiluku (2020):  2 616 
 – Väestötiheys:  190 as./km²
Kunnan numero:  59034
 
 Kunnan kotisivut 
Infobox OKVirheellinen NIMI-arvo: 
Avelin on kunta Pohjois-Ranskassa Nordin departementissa Hauts-de-Francen alueella. Se sijaitsee noin 15 kilometriä Lillen kaupungista etelään.
Historia

Ensimmäinen kirjallinen maininta Avelinin kylästä löytyy vuodelta 1050. Avelinin herra Gérard d’Avelin mainitaan ensimmäisen kerran vuonna 1184. Hän osallistui Flanderin kreivin Konstantinopolin Johannan rinnalla Bouvinesin taisteluun vuonna 1214. Avelin oli vuosisatojen saatossa usean suvun hallinnassa. Vuonna 1661 Michel d'Hangouart, joka oli yksi Lillen kaupungin rikkaimmista ja vaikutusvaltaisimmista miehistä, osti Avelinin maat. Hän muutti vanhan Château d’Avelinin keskiaikaisen linnan residenssiksi. Espanjan kuningas Filip IV, joka oli tuolloin Flanderin hallitsija, myönsi hänelle paronin arvonimen. Vuonna 1703 Ranskan kuningas Ludvig XIV ylensi hänen jälkeläisensä markiisiksi. Viimeinen Avelinin markiisi joutui muuttamaan maasta vuonna 1793 Ranskan suuren vallankumouksen melskeissä.
Toisen maailmansodan aikana vuonna 1936 perustettiin Seclin-Enchemontin sotilaslentokenttä, joka oli osittain Avelin kunnan alueella. Vuonna 1947 sen paikalle avattiin Lille-Lesquinin lentoasema.
Urheilu

Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Mérignies – Avelin osuuden pituus on 630 metriä.
Aiheesta muualla

Kuvia tai muita tiedostoja aiheesta Avelin Wikimedia Commonsissa
Yang Yang

Yang Yang tarkoittaa seuraavia henkilöitä:
Yang Yang (A), kiinalainen kaukalopikaluistelija.
Yang Yang (S), kiinalainen kaukalopikaluistelija.
Yang Yang, kiinanalainen sulkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yang Yang”, voi hakea sivunnimihaulla, laajalla sivunnimihaulla tai tekstihaulla.
Asteropeiaceae

| Asteropeiaceae |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kladi::  Varsinaiskaksisirkkaiset Eudicotyledoneae
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Caryophyllales
Heimo::  Asteropeiaceae  Reveal & Hoogland
Suvut
 Asteropeia 
Katso myös
   Asteropeiaceae Wikispeciesissä   Asteropeiaceae Commonsissa 
Infobox OKNimi-testi OK: 
Asteropeiaceae on muutamalajinen kasviheimo koppisiemenisten Caryophyllales-lahkossa, jonka tunnettuja heimoja ovat muun muassa tatar- (Polygonaceae), kohokki- (Caryophyllaceae) ja kaktuskasvit (Cactaceae).
Tuntomerkit

Kasvit ovat sienijuurellisia ainavihantia puita tai rento-oksaisia lamoavia pensaita. Lehdet ovat lyhytruotisia, yksinkertaisia ja korvakkeettomia; suonitus on varsin huomaamaton. Kukinto on varsipäätteinen eli terminaalinen, haarova, ja kukkaperissä on paljon esilehtiä. Pienessä kukassa on pian kariseva teriö ja 9–15 hedettä, joiden palhot ovat tyveltä kasvaneet yhteen. Sikiäin muodostuu kahdesta tai tavallisemmin kolmesta emilehdestä ja on yhdislehtinen ja kehänalainen. Sen pinnalla on sen poikki kulkeva luottipinta. Kärki-istukoissa on kaksi tai monta siemenaihetta kutakin emilehteä kohden. Hedelmä on pähkinämäinen, harvoin monisiemeninen, ja verhiö kasvaa siihen kiinni ja muodostaa siivet. Myös heteiden jäänteet ovat jäljellä hedelmässä. Siemenessä on käyrä alkio, jonka lehdet ovat spiraalimaisesti kiertyneet.
Levinneisyys

Asteropeiaceae kasvaa Madagaskarilla.
Luokittelu

Aikaisemmin Asteropeiaceae vietiin usein teekasvien (Theaceae) yhteyteen, joista ne kuitenkin poikkeavat puun hyvin erilaisen anatomian suhteen. Heimon lähin sukulainen on Physenaceae-heimo, jonka kanssa se muodostaa sisarusparin Caryophyllales-lahkon evoluutiopuussa. Kladille ovat ominaista muun muassa kuljetussolukkolieriö nuoressa varressa, yhden tai kahden solukerroksen levyiset ydinsäteet, useiden jälsien puuttuminen ja heteenponsien avautuminen sivusuuntaan.
Asteropeiaceae käsittää vain yhden suvun, Asteropeia, jossa on kahdeksan madagaskarilaista puuvartislajia.
Asteropeia-lajit:
Asteropeia amblyocarpa Tul.
Asteropeia densiflora Baker
Asteropeia labatii G.E.Schatz, Lowry & A.-E.Wolf
Asteropeia matrambody (Capuron) G.E.Schatz, Lowry & A.-E.Wolf
Asteropeia mcphersonii G.E.Schatz, Lowry & A.-E.Wolf
Asteropeia micraster Hallier f.
Asteropeia multiflora Thouars
Asteropeia rhopaloides (Baker) Baill.
Aiheesta muualla

Kuvia: http://www.arkive.org/asteropeia/asteropeia-micraster/image-G72667.html (Arkistoitu – Internet Archive)
Yang Xiong

| Yang Xiong> 揚雄 |
| --- | --- |
 Keskiaikainen näkemys Yang Xiongista
Henkilötiedot
Syntynyt: 53 eaa.
Kuollut: 18 jaa.
Koulutus ja ura
Koulukunta:  taolaisuus
Yang Xiong (揚雄 pinyin: Yáng Xióng; Wade-Giles: Yang Hsiung; 53 eaa – 18 jaa.) oli kiinalainen taolainen filosofi, runoilija ja leksikografi. Historiallisissa lähteissä, kuten Sancai tuhuissa, hänen nimensä on kirjoitettu usein erheellisesti 楊雄.
Yang oli huomattava Han-dynastian aikainen materialistisen ajattelun edustaja. Hän ei uskonut Mengzin tapaan, että ihmisluonnon perusolemus on hyvä, eikä Xunzin tavoin, että se on synnynnäisesti paha, vaan hänen mielestään siinä syntyjään yhdistyivät sekä hyvä että paha.
Yangin kirjoituksia ovat Taixuanjing (太玄經 "Suuren salaisuuden klassikko"), antologia Fayan (法言 "Noudatettavat sanat") ja ensimmäinen murresanakirja Fangyan (方言 "Alueelliset sanat").
Yang Ying

| Mitalit> Maa:   Kiina.Naisten pöytätennis. Olympialaiset  | Mitalit> Maa:   Kiina.Naisten pöytätennis. Olympialaiset  | Mitalit> Maa:   Kiina.Naisten pöytätennis. Olympialaiset  | Maa:   Kiina> Naisten pöytätennis. |
| --- | --- | --- | --- |
|  Hopeaa | Sydney 2000 | nelinpeli |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | Manchester 1997 | nelinpeli |  |
|  Kultaa | Manchester 1997 | joukkuekilpailu |  |
|  Kultaa | Osaka 2001 | sekanelinpeli |  |
|  Kultaa | Osaka 2001 | joukkuekilpailu |  |
|  Hopeaa | Eindhoven 1999 | nelinpeli |  |
|  Hopeaa | Osaka 2001 | nelinpeli |  |
|  Pronssia | Eindhoven 1999 | sekanelinpeli |  |
Yang Ying (s. 13. heinäkuuta 1977) on kiinalainen pöytätennispelaaja. Hän saavutti olympiahopeaa naisten nelinpelissä Sun Jinin parina Sydneyssä 2000.
Yang voitti naisten nelinpelin maailmanmestaruuden Deng Yapingin parina vuonna 1997 ja sekanelinpelin maailmanmestaruuden Qin Zhijianin parina vuonna 2001. Joukkuekilpailun maailmanmestaruuden hän voitti vuosina 1997 ja 2001. Naisten nelinpelissä hän saavutti MM-hopeaa Sun Jinin kanssa vuosina 1999 ja 2001. Sekanelinpelissä Yang ja Qin saavuttivat MM-pronssia vuonna 1999.
Austin Powers – kumma jätkä

| Austin Powers – kumma jätkä> Austin Powers: International Man of Mystery |
| --- | --- |

Ohjaaja:  Jay Roach
Käsikirjoittaja:  Mike Myers
Tuottaja:  Jennifer Todd   Suzanne Todd   Demi Moore   Mike Myers
Säveltäjä:  George S. Clinton
Kuvaaja:  Peter Deming
Leikkaaja:  Dawn Hoggatt   Debra Neil-Fisher
Erikoistehosteet:  Richard Ratliff
Pääosat:  Mike Myers   Elizabeth Hurley   Michael York
Valmistustiedot
Valmistusmaa:   Yhdysvallat    Saksa
Tuotantoyhtiö:  New Line Cinema
Levittäjä:  New Line Cinema Netflix
Ensi-ilta:   2. toukokuuta 1997    20. marraskuuta 1997
Kesto:  95 min
Alkuperäiskieli:  englanti
Budjetti:  17 000 000 $
Seuraaja:  Austin Powers – agentti joka tuuppasi minua
Aiheesta muualla
IMDb 
Elonet
AllMovie
Infobox OKNimi-testi OK: 
Austin Powers – kumma jätkä (engl. Austin Powers: International Man of Mystery) on vuonna 1997 valmistunut yhdysvaltalainen komediaelokuva. Koomikko Mike Myers paitsi näyttelee elokuvassa kahta roolia, on myös käsikirjoittanut ja osin tuottanut elokuvan. Muita keskeisiä näyttelijöitä ovat Elizabeth Hurley, Seth Green, Michael York ja Robert Wagner. Myersin aiemmista Wayne’s World -elokuvista tuttu alapäähuumori kukkii myös tässä ja elokuvan kahdessa jatko-osassa Austin Powers – agentti joka tuuppasi minua ja Austin Powers ja kultamuna.
Näyttelijät

| 0 | 1 | 2 |
| --- | --- | --- |
|   Mike Myers   | … |   Austin Powers/Dr. Evil   |
|   Elizabeth Hurley   | … |   Vanessa Kensington   |
|   Seth Green   | … |   Scott Evil   |
|   Michael York   | … |   Basil Exposition   |
|   Mindy Sterling   | … |   Frau Farbissina   |
|   Mimi Rogers   | … |   Mrs. Kensington   |
|   Robert Wagner   | … |   Numero Kaksi   |
|   Will Ferrell   | … |   Mustafa   |
|   Fabiana Udenio   | … |   Alotta Fagina   |
|   Joe Son   | … |   Random Task   |
|   Paul Dillon   | … |   Party O'Brien   |
|   Charles Napier   | … |   komentaja Gilmour   |
|   Elya Baskin   | … |   kenraali Borschevsky   |
|   Clint Howard   | … |   Johnson Ritter   |
|   Carrie Fisher   | … |   terapeutti   |
|   Tom Arnold   | … |   texasilainen   |
|   Christian Slater   | … |   hypnotisoitu vartija   |
|   Burt Bacharach   | … |   oma itsensä   |
Aiheesta muualla

Austin Powers sivustolla leffatykki.com (Arkistoitu – Internet Archive)
William Mason (säveltäjä)

William Mason
William Mason (24. tammikuuta 1829 Boston, Massachusetts – 14. heinäkuuta 1908 New York, New York) oli yhdysvaltalainen pianisti, säveltäjä ja pianopedagogi.
Elämä ja ura

Masonin isä Lowell Mason oli musiikkipedagogi ja kirkkomuusikko, veli Henry Mason soittimia valmistavan Mason & Hamlinin perustaja sekä veljenpoika Daniel Gregory Mason säveltäjä ja kirjailija. Mason syntyi Lowellin ja Abigail Masonin neljästä pojasta kolmantena. Isä toivoi pojasta pappia, eivätkä vanhemmat siksi vahvasti rohkaisseet poikaa jalostamaan musiikillista lahjakkuuttaan. Tästä huolimatta Mason aloitti noin vuonna 1845 Bostonissa pianonsoiton opiskelun Henry Schmidtin johdolla. Samoihin aikoihin hän sävelsi ensimmäiset pianokappaleensa (Deux Romances sans paroles, op. 1). Vuosi tämän jälkeen hän debytoi esittämällä piano-osuuden Henri Herzin muunnelmateoksesta (op. 20).
Vuonna 1849 Mason lähti Saksan Bremeniin pianonsoiton opiskelua varten. Hän vietti Euroopassa viisi vuotta ja kävi Leipzigissa, Prahassa sekä Weimarissa. Hän sai ohjeistusta Ignaz Moschelesilta, Alexander Dreyschockilta ja Franz Lisztiltä. Vuonna 1854 Mason palasi kotimaahansa tavoitteenaan ura konserttipianistina. Hän pitikin useita kunnianhimoisia resitaalikiertueita. Hän kuitenkin piti kiertelevän virtuoosin elämää epätyydyttävänä ja asettui pian New Yorkiin. Hän perusti viulisti Theodore Thomasin kanssa kamarikokoonpanon; Mason–Thomas-kvartetti piti monia kantaesityksiä ja Yhdysvaltain-ensiesityksiä. Masonista tuli vaikutusvaltainen pedagogi. Hän työskenteli vuoden 1866 jälkeen ensisijaisesti studiollaan Steinway Hallissa. Hänen ensimmäinen pedagoginen kirjansa, A Method for the Piano-Forte, ilmestyi vuonna 1867 yhdessä E. S. Hoadlyn kanssa kirjoitettuna. Myöhempiin julkaisuihin lukeutuvat A System for Beginners in the Art of Playing upon the Piano-Forte (1871), A System of Technical Exercises for the Piano-Forte (1878) ja Touch and Technic (op. 44, 1891–1892). Mason toimi National Musical Congressin ja American Vocal Music Associationin puheenjohtajana sekä American College of Musiciansin pianotutkintolautakunnan jäsenenä. Vuonna 1901 hän julkaisi omaelämäkertateoksen Memories of a Musical Life (1901). Hän kuoli lyhyen sairauden jälkeen kotonaan New Yorkissa 79-vuotiaana.
Sävellystuotanto

Monet Masonin varhaisimmista julkaistuista teoksista (vuosilta 1849–1856) ovat 1800-luvun puolenvälin suuressa virtuoosityylissä sävellettyjä. Tyyliin vaikuttivat Liszt ja pianisti Sigismond Thalberg. Kun Mason päätti hylätä soolokonserttiuran, hänen pianomusiikkinsa alkoi kuitenkin kehittyä vähemmän vaativaksi. Hänen sävellyksissään vuosilta 1857–1890 on paljon melodista runollisuutta ja tanssinomaisia rytmejä, jotka olivat luonteenomaisia Frédéric Chopinille. Masonin myöhäiset teokset enimmäkseen vuosilta 1890–1905 muistuttavat persoonallisempaa ja monimutkaisempaa Johannes Brahmsilta, Robert Schumannilta ja Gabriel Faurélta tuttua sävelkieltä.
Kenneth Boulton on levyttänyt Masonin pianomusiikkia Naxokselle.
Yrjö Oinonen

Oinonen 1940-luvulla. Kuva: Pekka Kyytinen.
Yrjö Pietari Oinonen (28. kesäkuuta 1906 Mikkeli – 28. joulukuuta 1949 Helsinki) oli suomalainen kirjallisuudentutkija ja runoilija.
Oinosen vanhemmat olivat rehtori Frans Pietari Oinonen ja Anni Aurora Sirkiä. Hän oli vuodesta 1940 naimisissa lääketieteen lisensiaatti Sirkka Helinä Piirosen kanssa. Oinonen kirjoitti ylioppilaaksi 1925 ja valmistui filosofian kandidaatiksi 1929, maisteriksi 1932 sekä lisensiaatiksi ja tohtoriksi 1945.
Oinonen oli Viipurin uuden yhteiskoulun suomen kielen ja historian opettaja 1933–1940, Yhteiskunnallisen korkeakoulun opettaja 1946–1949 ja kirjallisuudenhistorian vt. professori 1947–1949 sekä Helsingin yliopiston kotimaisen kirjallisuuden dosentti 1947–1949. Omien teostensa lisäksi hän kirjoitti esipuheen Einari Vuorelan kokoelmaan Runoja ja Otto Mannisen kokoelmaan Runot.
Teokset

Vesiluonto Eino Leinon ajan runoudessa, väitöskirja. Helsingin yliopisto 1945
Eino Leinon Helkavirsien toisen sarjan ongelma. Otava 1947
Kaunokirjallisuutemme ja yhteiskunta. WSOY 1948
Näkymiä Euroopan kirjallisuudesta: esseitä. WSOY 1949
Teokset > Runokokoelmat

Säde ja varjo: runoja. Otava 1948
Nuoret runoilijat 1943. WSOY 1943. Sisältää Yrjö Oinosen lisäksi runoja seuraavilta kirjoittajilta: Kalervo Hortamo, Hilkka-Helinä Hyvärinen, Veikko Kolula, Lauri Lamminmäki, Elisabet Laurila, Aila Meriluoto ja Kerttu Rukala.
Yang Wei

| Mitalit | Mitalit | Mitalit |  |
| --- | --- | --- | --- |
|  Yang Wei Pekingin olympialaisissa |  Yang Wei Pekingin olympialaisissa |  Yang Wei Pekingin olympialaisissa |  |
Maa:   Kiina
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | joukkuekilpailu |  |
|  Kultaa | Peking 2008 | moniottelu |  |
|  Kultaa | Peking 2008 | joukkuekilpailu |  |
|  Hopeaa | Sydney 2000 | moniottelu |  |
|  Hopeaa | Peking 2008 | renkaat |  |
| MM-kilpailut  | MM-kilpailut  | MM-kilpailut  |  |
|  Kultaa | Tianjin 1999 | joukkuekilpailu |  |
|  Kultaa | Anaheim 2003 | joukkuekilpailu |  |
|  Kultaa | Århus 2006 | nojapuut |  |
|  Kultaa | Århus 2006 | moniottelu |  |
|  Kultaa | Århus 2006 | joukkuekilpailu |  |
|  Kultaa | Stuttgart 2007 | moniottelu |  |
|  Kultaa | Stuttgart 2007 | joukkuekilpailu |  |
|  Hopeaa | Anaheim 2003 | moniottelu |  |
|  Pronssia | Tianjin 1999 | rekki |  |
|  Pronssia | Debrecen 2002 | hyppy |  |
Yang Wei (kiin. 杨威), s. 8. helmikuuta 1980 Hubei) on entinen kiinalainen telinevoimistelija.
5-vuotiaana telinevoimistelun aloittanut Yang voitti olympiakultaa 2008 Pekingin olympialaisissa henkilökohtaisessa moniottelussa ja joukkuekilpailussa. Lisäksi hän saavutti renkailta hopeaa. Hevosella hän oli neljäs. Kahdeksan vuotta aikaisemmin Sydneyn olympialaisissa Yang voitti joukkuekultaa ja saavutti moniottelussa hopeaa.
Yang on myös voittanut lukuisia mitaleita MM-kilpailuista. Hänet tunnetaan hyvin vaikeista suorituksista, jotka antavat korkeat vaikeusastekertoimet, minkä johdosta Yang voi tehdä jopa vakaviakin virheitä säilyttäen silti etulyöntiaseman kilpailijoihinsa nähden. Ensimmäiset kansainväliset arvokisamitalinsa hän saavutti 1999 Tianjinin MM-kisoissa, missä hän voitti joukkuekultaa ja saavutti pronssia rekkitangolla. 2002 Debrecenissä hän saavutti pronssia hypystä. Seuraavana vuonna Anaheimin MM-kisoissa hän voitti joukkuekultaa ja saavutti moniottelusta hopeaa. 2006 Århusissa hän voitti kolme kultamitalia: nojapuilta, moniottelusta ja joukkuekilpailusta. 2007 kultaa tuli moniottelusta ja joukkuekilpailusta.
Yang on 160 senttimetriä pitkä ja painaa painaa 54 kilogrammaa. Hän asuu synnyinmaakunnassaan Hubeissa Hän harjoitteli Yubin Huangin ja Wang Guo Qinin valmennuksessa Kiinan kansallisessa harjoittelukeskuksessa.
Yang lopetti uransa vuonna 2009.
Yang Wei (sulkapalloilija)

| Yang Wei> 杨维.Henkilötiedot |
| --- | --- |
Syntynyt: 13. tammikuuta 1979 (ikä 45) Hubei
Kansalaisuus:   Kiina
Sulkapalloilija
Pituus:  172 cm
Paino:  63 kg
Kätisyys:  Oikea
| Mitalit> Maa:   Kiina.Naisten sulkapallo. Olympialaiset  | Mitalit> Maa:   Kiina.Naisten sulkapallo. Olympialaiset  | Mitalit> Maa:   Kiina.Naisten sulkapallo. Olympialaiset  | Maa:   Kiina> Naisten sulkapallo. |
| --- | --- | --- | --- |
|  Kultaa | Ateena 2004 | Nelinpeli |  |
|  Hopeaa | Sydney 2000 | Nelinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Anaheim 2005 | Nelinpeli |  |
|  Kultaa | Kuala Lumpur 2007 | Nelinpeli |  |
|  Pronssia | Madrid 2006 | Nelinpeli |  |
Yang Wei (kiin. 杨维, s. 13. tammikuuta 1979 Hubei) on kiinalainen kilpauransa lopettanut sulkapalloilija ja olympiavoittaja.
Yang osallistui ensimmäisen kerran olympialaisiin Sydneyssä 2000, jolloin hän pelasi Huang Nanyanin parina nelinpelissä. He voittivat toisella kierroksella Sujitra Ekmongkolpaisarnin ja Saralee Thungthongkamin. Puolivälierissä Yang ja Huang voittivat alankomaalaiset Lotte Jonathansin ja Nicole van Hoorenin sekä välierissä eteläkorealaiset Chung Jae-heen ja Ra Kyung-minin. Loppuottelussa he kuitenkin hävisivät kiinalaisparille Ge Fei-Gu Junille erin 2–0. Ateenan olympialaisissa hän pelasi Zhang Jiewenin parina. He aloittivat toiselta kierrokselta, jolla he voittivat indonesialaiset Jo Novitan ja Lita Nurlitan. Puolivälierissä Yang ja Zhang voittivat thaimaalaisparin Sathinee Chankrachangwong-Saralee Thungthongkamin. Välierissä he voittivat eteläkorealaiset Lee Kyung-wonin ja Ra Kyung-minin erin 2–0. Loppuottelussa Yang ja Zhang voittivat toisen kiinalaisparin Gao Ling-Huang Suin erin 2–1. Pekingin olympialaisissa Yang pelasi jälleen nelinpelissä Zhangin parina. Ensimmäisellä kierroksella he voittivat indonesialaiset Lilyana Natsirin ja Vita Marissan. Puolivälierissä japanilaispari Miyuki Maeda-Satoko Suetsuna voitti Zhangin ja Yangin erin 2–1.
Yang voitti urallaan nelinpelin maailmanmestaruuden vuosina 2005 ja 2007. Hänellä on myös nelinpelin MM-pronssia vuodelta 2006. Aasian-mestaruuden hän voitti kolmesti nelinpelissä. Mestaruudet ovat vuosilta 2002, 2007 ja 2008. Hänellä on myös AM-pronssia vuodelta 2009.
Yöntilä

Yöntilä on kylä Länsi-Salossa entisen Halikon kunnan alueella aivan Paimion rajan tuntumassa. Yöntilä oli ennen Angelniemen kuntaliitosta Halikon läntisin kylä ja syrjässä kaikesta ennen Vanhan 1-tien valmistumista 1952. Nykyisin Yöntilässä on muutama maatila sekä vähän omakotitaloasutusta.
Yöntilän maasto vaihtelee tasaisesta peltomaisemasta korkeisiin metsäisiin kallioihin. Korkeimmat mäet ovat Kelkkamäki, Vehka-ahonmäki ja Kylmälähteenmäki. Kylän asutus sijaitsee juuri mäkien reunoilla.
Yöntilä on asutettu verokirjojen mukaan vasta myöhäiskeskiajalla. Kylästä tunnetaan neljä kantatilaa: Sipilä, Ryyti, Maisila ja Vehka-aho, jotka Sipilän omistaja Matti Rautio yhdisti yhdeksi Yöntilän suurtilaksi vuonna 1918. Myöhemmin Vehka-aho ja Maisila on lohkottu jälleen omiksi tiloikseen.
Árni (Kardítsa)

| Árni Άρνη |
| --- | --- |
 Kunnallisyksikön sijainti
 Árni
 Koordinaatit: 39°24′N, 22°04′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Kardítsa
Kunta:  Sofádes
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  230602
Väkiluku (2011):  2 604
Aikavyöhyke:  UTC+2
 – Kesäaika:  UTC+3
Rekisterikilpi:  KA
Infobox OKVirheellinen NIMI-arvo: 
Árni (kreik. Άρνη; virallisesti Δημοτική Ενότητα Άρνης, Dimotikí Enótita Árnis) on yksi Sofádesin kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 2 604 (vuonna 2011).
Árnin kunnallisyksikkö käsittää Sofádesin kunnan pohjoisosan. Sen suurin asutus on Matarágkan kylä. Árni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sofádesin kuntaan yhdessä Menelaḯdan, Rentínan ja Tamásion kanssa, jolloin se muuttui uuden kunnan kunnallisyksiköksi.
Kunnallisyksikön osat

Árnin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ermítsi | Ermítsi | 262 |
| Kypséli | Kypséli | 580 |
| Matarágka | Matarágka | 1 421 |
| Pýrgos Kieríou | Pýrgos Kieríou | 341 |
Yhteensä: 2 604
Áššu

Áššu oli vuonna 1993 perustettu pohjoissaamenkielinen sanomalehti, jota julkaistiin kaksi kertaa viikossa: tiistaisin ja perjantaisin. Vaikka sitä julkaistiin Kautokeinossa, sitä jaettiin myös Norjassa, Ruotsissa ja Suomessa. Lehden julkaisija oli Aviisa AS, jonka omistavat Nordavis AS (35,0 %), Norjan saamelaisyhdistys (32,5 %) ja Norske Reindriftssamers Landsforbund (32,5 %).[lähde? ] Áššu lakkautettiin ja yhdistettiin kaarasjokelaisen Min Áigin kanssa Ávvir-lehdeksi joka alkoi ilmestyä saamelaisten kansallispäivänä 6. helmikuuta vuonna 2008.
Levikki

2002: 1129
2003: 1117
2004: 1084
2005: 1021
Archangel of the Seven Seas

Archangel of the Seven Seas (suom. Seitsemän meren arkkienkeli) on Markus Copperin tekemä, vuonna 1998 valmistunut teos, jossa materiaaleina ovat teräs, puu, urkupillit ja sähkömoottori.
Teoksen lähtökohtina ovat ryhävalaan anatomia ja äänet. Teoksen äänimaisemassa ovat oleellisena osana Kotkan kirkon vanhojen urkujen osat.
Kiasman kokoelmatietokannassa teosta on kuvailtu näin: ”Teräskehikkoon kahlittu valas ui muristen paikoillaan. Kuvanveistäjä Copperin teokset ottavat ympäröivän tilan haltuunsa joskus jopa aggressiivisesti. Teos yhdistää sähkötekniikkaa ja perinteistä kuvanveistoa. Moottoroidut palkeet puhaltavat ilmaa urkupilleihin ja saavat tilan resonoimaan.”